CELEX: 62009TJ0236
Language: hu
Date: 2012-03-15
Title: A Törvényszék (hetedik tanács) 2012. március 15‑i ítélete.#Evropaïki Dynamiki - Proigmena Systimata Tilepikoinonion Pliroforikis kai Tilematikis AE kontra Európai Bizottság.#Szolgáltatásnyújtásra irányuló közbeszerzési szerződések – Közbeszerzési eljárás – Informatikai rendszerek fejlesztésére, azzal kapcsolatos tanulmányok készítésére és azok karbantartására vonatkozó külső szolgáltatások nyújtása – Valamely ajánlattevő ajánlatainak elutasítása – Indokolási kötelezettség – Egyenlő bánásmód – Átláthatóság – Nyilvánvaló értékelési hiba – Szerződésen kívüli felelősség.#T‑236/09. sz. ügy.

A Törvényszék (hetedik tanács) 2012. március 15‑i ítélete – Evropaïki Dynamiki kontra Bizottság
      (T‑236/09. sz. ügy)
      „Szolgáltatásnyújtásra irányuló közbeszerzési szerződések – Közbeszerzési eljárás – Informatikai rendszerek fejlesztésére, azzal kapcsolatos tanulmányok készítésére és azok karbantartására vonatkozó külső
         szolgáltatások nyújtása – Valamely ajánlattevő ajánlatainak elutasítása – Indokolási kötelezettség – Egyenlő bánásmód – Átláthatóság – Nyilvánvaló értékelési hiba – Szerződésen kívüli felelősség”
      
      1.                     Az Európai Unió közbeszerzései – Közbeszerzési eljárás – Az ajánlatok érvényességi ideje – Tárgy – Az ajánlatkérő lehetősége
            arra, hogy az ajánlattevőktől kérje az érvényesség meghosszabbítását – Az ajánlattevők kötelezettsége arra, hogy e kérésnek
            eleget tegyenek – Hiány – Kötelezettség arra, hogy elutasítás esetén megszüntessék az eljárást – Hiány (2342/2002 bizottsági
            rendelet, 130. cikk, (2) bekezdés, c) pont) (vö. 37–40. pont)
      2.                     Az Európai Unió közbeszerzései – Közbeszerzési eljárás – Szerződések odaítélése – Azon ajánlattevő kizárása, aki más szerződésből
            eredő kötelezettségei teljesítésével jelentős késedelemben van – Feltétel – Olyan ajánlattevő, akit a költségvetési rendelet
            96. cikkének (1) bekezdése szerinti közigazgatási szankcióval sújtottak (1605/2002 tanácsi rendelet, 93. cikk, (1) bekezdés,
            f) pont, 94. cikk és 96. cikk, (1) bekezdés; 2342/2002 bizottsági rendelet, 134b. cikk) (vö. 50., 51. pont)
      3.                     Az Európai Unió közbeszerzései – Közbeszerzési eljárás – Az olyan országokban letelepedett vállalkozások, illetve az olyan
            országokban letelepedett alvállalkozókat alkalmazó vállalkozások joga a közbeszerzési eljárásokban való részvételre, amelyek
            nem részesei a kormányzati beszerzésekről szóló megállapodásnak – Megengedhetőség (1605/2002 tanácsi rendelet, 106. és 107. cikk)
            (vö. 55. pont)
      4.                     Intézmények jogi aktusai – Indokolás – Kötelezettség – Terjedelem – A közbeszerzési szerződés odaítélési eljárása keretében
            hozott, ajánlatot elutasító határozat – Az adott ügy körülményeire tekintettel való értékelés (EK 253. cikk; 1605/2002 tanácsi
            rendelet, 100. cikk, (2) bekezdés; 2342/2002 bizottsági rendelet, 149. cikk, (3) bekezdés) (vö. 76–80. pont)
      5.                     Az Európai Unió közbeszerzései – Közbeszerzési eljárás útján történő szerződéskötés – Az intézmények mérlegelési jogköre –
            Összetett műszaki értékelést igénylő határozat – Bírósági felülvizsgálat – Korlátok (vö. 88., 111. pont)
      6.                     Eljárás – Keresetlevél – Alaki követelmények – A felhozott jogalapok rövid ismertetése – Ténybeli vagy jogi pontosításokkal
            alá nem támasztott, egyszerű állítások – Elfogadhatatlanság (A Törvényszék eljárási szabályzata, 44. cikk, 1. §, c) pont)
            (vö. 114., 115. pont)
      Tárgy
      
         Egyfelől a Bizottság 2009. március 27‑i, az informatikai rendszerek fejlesztésére, azzal kapcsolatos tanulmányok készítésére
                  és azok karbantartására vonatkozó külső szolgáltatásokra irányuló, RTD‑R4‑2007‑001. sz. közbeszerzési eljárásban (HL 2007/S 238)
                  a felperes által az 1. rész („Helyszíni fejlesztési szakértői szolgáltatások 
               
               [intra muros]
               ”), és a 2. rész („Nem helyszíni fejlesztési projektek 
               [extra muros]
               ”) vonatkozásában benyújtott ajánlatokat elutasító határozatainak, valamint ezen részeket más ajánlattevőnek odaítélő határozatainak
                  megsemmisítése, másfelől kártérítés iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék a keresetet elutasítja.
               
            
         
                  2)
               
               
                  
               
               
                  	A Törvényszék az Evropaïki Dynamiki – Proigmena Systimata Tilepikoinonion Pliroforikis kai Tilematikis AE‑t kötelezi saját
                     költségeinek, valamint az Európai Bizottság költségeinek viselésére.